*Τρόποι για την προστασία του περιβάλλοντος*

***Μέλη***

* Άννα-Μαρία Βλάχου
* Μυρτώ Κάργα
* Παναγιώτα Κωνσταντούδα
* Αγγελική Τέζα

***Γενικά***

* Δυστυχώς φαίνεται ότι υπάρχουν πολλοί άνθρωποι, που πιστεύουν ότι η προστασία του περιβάλλοντος είναι υπόθεση μόνο των κυβερνήσεων των χωρών του πλανήτη και των μεγάλων επιχειρήσεων. Αυτό όμως δεν είναι σωστό.
Καθένας από μας μπορεί να συμμετάσχει στην προστασία του πλανήτη από την ρύπανση των αποβλήτων που "παράγονται" από εμάς τους ίδιους.
Η προστασία του περιβάλλοντος θα πρέπει να είναι ευθύνη και προνόμιο ταυτόχρονα, για όλους μας. Το προνόμιο να προστατέψουμε τον πλανήτη και να τον διατηρήσουμε για τις επόμενες γενιές.Υπάρχουν πολλοί τρόποι με τους οποίους μπορούμε να συμβάλλουμε στην προστασία του περιβάλλοντος.

***1.Ανακύκλωση***

* Ανακύκλωση απορριμμάτων είναι η διαδικασία με την οποία επαναχρησιμοποιείται εν μέρει ή ολικά οτιδήποτε αποτελεί έμμεσα ή άμεσα αποτέλεσμα της ανθρώπινης δραστηριότητας και το οποίο στην μορφή που είναι δεν αποτελεί πλέον αγαθό για τον άνθρωπο. Στην διαδικασία αυτή συνήθως τα απορρίμματα μετατρέπονται σε πρώτες ύλες από τις οποίες παράγονται νέα αγαθά.
* Μέρος της διαδικασίας της ανακύκλωσης είναι και η μετατροπή βλαβερών για το περιβάλλον υλικών σε λιγότερο ή και καθόλου βλαβερά.

***Ανακυκλώσιμα Προϊόντα***

* Μεγάλες οικιακές συσκευές (ψυγεία, πλυντήρια κλπ.),
* Μικροσυσκευές που διευκολύνουν τη ζωή (κλιματιστικά, φωτιστικά είδη, συσκευές τηλεπικοινωνίας κλπ.)
* Φαγητά (λίπασμα)
* Χαρτί
* Πλαστικό
* Αλουμίνιο
* Γυαλί
* Ελαστικά Αυτοκινήτων
* Μπαταρίες
* Σακούλες

***2.Μείωση στην κατανάλωση του νερού***

* Είναι πολύ σημαντικό να κάνουμε οτιδήποτε βοηθά στην εξοικονόμησή του και την αποτροπή της ρύπανσης των υδάτων
* Κλείστε τη βρύση όσο βουρτσίζετε τα δόντια σας
* κάντε ντους αντί για μπάνιο στην μπανιέρα σας

***3.Μείωση στη χρήση του ηλεκτρικού ρεύματος***

Το μόνο που χρειάζεται είναι λίγη προσοχή από μέρους σας.
Όταν τελειώσετε με τη χρήση μιας ηλεκτρικής συσκευής, απενεργοποιήστε την. Αυτή η κίνηση σώζει όχι μόνο ενέργεια, αλλά και χρήματά από την τσέπη σας, αφού μειώνεται ο λογαριασμός του ηλεκτρικού. Αντικαταστήστε τους απλούς λαμπτήρες, με λαμπτήρες εξοικονόμησης ενέργειας. Αν ο καθένας το έκανε αυτό, θα ήταν σαν να έφευγαν από τους δρόμους εκατομμύρια αυτοκίνητα. Όταν φεύγετε από το γραφείο σας κλείστε τον υπολογιστή και την οθόνη. Θα παρατείνουν τη διάρκεια ζωής τους και θα μειωθεί η κατανάλωση ηλεκτρικής ενέργειας. Το ίδιο κάντε και στο σπίτι σας.

***4. Φυτέψτε ένα δέντρο***

Τα δέντρα είναι η πηγή του οξυγόνου μας κι εμείς τα κόβουμε, αντί να τα φυτεύουμε. Εάν ο καθένας μας φυτέψει ένα δέντρο, η ζωή μας θα βελτιωθεί σημαντικά. Ο αέρας θα είναι καθαρότερος, ο αριθμός των δέντρων θα γινόταν πάλι κανονικός, θα είχατε περισσότερη σκιά στις ζεστές μέρες του καλοκαιριού. Η ρύπανση, η υπερθέρμανση του πλανήτη, το φαινόμενο του θερμοκηπίου θα μειωθούν.

***5. Κομποστοποίηση***

* Λίγοι κάδοι κομποστοποίησης στον κήπο αποτελούν μια εξαιρετική ευκαιρία για να αποφευχθεί η ρύπανση, καθώς επίσης και αξιόλογη πηγή φυσικού λιπάσματος για τον κήπο σας. Η κοπριά δεν είναι επιβλαβής για το περιβάλλον και μειώνει τη ρύπανση

***6. Χρησιμοποιείστε επαναφορτιζόμενες μπαταρίες***

* Οι μπαταρίες είναι εξαιρετικά επικίνδυνες για το περιβάλλον και, δυστυχώς, μόνο ένα μέρος αυτών πηγαίνει για ανακύκλωση. Το υπόλοιπο πετιέται και γίνεται ένας επικίνδυνος εχθρός του περιβάλλοντος. Δύο ή τρία σετ επαναφορτιζόμενων μπαταριών θα αποτρέψει τον παραπάνω κίνδυνο